CELEX: 32013R0041
Language: sl
Date: 2013-01-17 00:00:00
Title: Izvedbena uredba Komisije (EU) št. 41/2013 z dne 17. januarja 2013 o spremembi Uredbe (EGS) št. 441/91 o uvrstitvi določenega blaga v oznake 17041019 , 17041099 in 95021010 kombinirane nomenklature in o razveljavitvi Uredbe (EGS) št. 1287/83

22.1.2013   
            
            
               SL
            
            
               Uradni list Evropske unije
            
            
               L 18/1
            
         IZVEDBENA UREDBA KOMISIJE (EU) št. 41/2013
   z dne 17. januarja 2013
   o spremembi Uredbe (EGS) št. 441/91 o uvrstitvi določenega blaga v oznake 1704 10 19, 1704 10 99 in 9502 10 10 kombinirane nomenklature in o razveljavitvi Uredbe (EGS) št. 1287/83
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               V skladu z Uredbo Komisije (EGS) št. 441/91 z dne 25. februarja 1991 o uvrstitvi določenega blaga v oznake 1704 10 19, 1704 10 99 in 9502 10 10 kombinirane nomenklature in o razveljavitvi Uredbe (EGS) št. 1287/83 (2) so plastične lutke s prozornim plastičnim prsnim delom, napolnjene z majhnimi sladkarijami, uvrščene v oznake KN 1704 10 19 in 1704 10 99 v zvezi s sladkarijami ter v oznako KN 9502 10 10 v zvezi z lutkami samimi. Z uvedbo opombe 4 k poglavju 95 kombinirane nomenklature, ki je začela veljati 1. januarja 2007, bi morali biti navedeni predmeti uvrščeni skupaj kot kombinacije, ki imajo bistveni značaj igrače, pod oznako KN 9503 00 21.
            
         
               (3)
            
            
               Uredbo (EGS) št. 441/91 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Preglednica iz Priloge k Uredbi (EGS) št. 441/91 se nadomesti s preglednico iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 17. januarja 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 52, 27.2.1991, str. 9.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Plastična lutka z gibljivimi udi, velikosti 140 mm, s prozornim plastičnim prsnim delom, napolnjenim s približno 10 grami majhnih sladkarij, ki vsebujejo saharozo in se lahko vzamejo iz lutke skozi odprtino pod njeno pasno zaponko.
               
               
                  9503 00 21
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 4 k poglavju 95 ter besedilo oznak KN 9503 00 in 9503 00 21.
                  Delov izdelka ni mogoče šteti za „proizvode, pripravljene v kompletih za prodajo na drobno“ v smislu splošnega pravila 3(b), saj niso ponujeni v kompletu za zadovoljevanje neke potrebe ali izvajanje dejavnosti. Niso si sorodni med seboj in niso namenjeni skupni ali povezani uporabi (sladkarije so namenjene zaužitju, lutka pa igri).
                  Lutka je izdelek iz tarifne številke 9503, kombiniran s sladkarijami iz tarifne številke 1704, kombinacija pa ima bistveni značaj igrače (glej tudi pojasnjevalne opombe KN k opombi 4 k poglavju 95).
                  Izdelek se zato uvrsti pod oznako KN 9503 00 21 kot lutka.